หนูมีโรคประจำตัวเป็น SLE กับโรคซึมเศร้า แต่หนูมีอาการซีด ปวดหัวบ่อย ปวดข้างเดียวลงตา บางทีปวดจนลุกไม่ขึ้น มีอาการวิงเวียน บ้านหมุน คลื่นไส้จะอาเจียน แต่หนูมีภาวะโลหิตจาง เกล็ดเลือดแดงต่ำ เกล็ดเม็ดเลือดขาวต่ำ เม็ดเลือดแดงต่ำ ความดันต่ำ รวมถึงมีอาการมือสั่นใจสั่น มันจะเป็นอะไรมากมั้ยคะคุณ เราควรปฏิบัติตัวอย่างไร จะร้ายแรงมากมั้ยคะ
สวัสดีค่ะ อาการปวดศีรษะอาจมีสาเหตุที่พบได้บ่อยเช่น-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดไมเกรน มักปวดข้างเดียว มีคลื่นไส้-ปวดจากสายตาผิดปกติ เช่นสายตาสั้น หรือสายตายาวที่ไม่ได้รับการแก้ไขหรือสาเหตุอันตรายอื่นๆเช่น-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งหรืออาจเกี่ยวกับโรค SLE ที่เป็นอยู่ ที่มีผลกระทบต่อระบบประสาทแนะนำแจ้งอาการให้แพทย์ที่ดูแลทราบโดยตรง เพื่อตรวจร่างกายอย่างละเอียด เพื่อดูว่าขณะนี้โรค SLE อยู่ในช่วงที่กำเริบหรือไม่ร่วมด้วยการดูแลตัวเองเบื้องต้น ควรพักผ่อนให้เพียงพอ พักการใช้งานแบบที่ต้องเพ่งสายตา รับประทานยาแก้ปวด ยาแก้อักเสบที่ไม่ใช่สเตียรอยด์